A maximális pályázati összeget elnyerve sem tudom a kiutazást finanszírozni, mit tudok tenni?
Ez esetben az EHK utazási pályázatát ajánljuk a figyelmedbe, ahol az Európán kívülre történő utazások esetén akár 100000 Ft-ot is lehet kapni.

<link>
hu
A tanszékem fizeti az útiköltségemet, így is adhatok be utazási pályázatot?
Nem, mivel a pályázat célja a saját utazási költséged csökkentése.
hu
Kaphatok-e kollégiumot önköltséges képzésen?
Igen, de ebben az esetben a kollégiumi díj összege magasabb: egy főre jutó kollégiumi normatíva egy hónapra számított összege (ami most: 11650 Ft), plusz az állami (rész)ösztöndíjasok által fizetendő kollégiumi térítési díj (Schönherz most 9320 Ft), összesen 20970 Ft.
hu
Kérdésem van az AIT pályázattal kinek tudom feltenni?
A kérdésedet a palyazat@vik.hk e-mail címre küld el, és mi készségesen válaszolunk 2 napon belül.
hu
Le kell adnom valamit személyesen, hogy érvényes legyen a pályázatom?
A legtöbb pályázatnál az elektronikusan kitöltött adatlapot kell behozni a HK irodába (SCH 104).
hu
Leadtam a 088-as kérvényt. Milyen egyéb teendőm van, ha online formában szeretném teljesíteni az egyébként jelenléti számonkéréseimet?
Kedvezményes tanulmányi rendet a 022 számú kérvénnyel kérhetsz, mely - oktatóiddal való egyeztetés után - lehetőséget adhat számonkéréseid online formában történő teljesítésére.
hu
Mennyit kell fizetnem egy pót-pót-ZH-ért?
A zárthelyi dolgozat újbóli pótlása esetén, a különeljárási díj mértéke a hallgatói normatíva 2,5%-ának száz forintra felkerekített összege: 4500 Ft (2020)
hu
Mikor kerül ki az adott félévre vonatkozó tanulmányi ösztöndíj osztás elvei?
A Kari Hallgatói Képviseletek a kari elosztás további elveit, az eljárás menetét, határidejét az ösztöndíj odaítélését megelőző szorgalmi időszak kezdetéig meghatározzák, és nyilvánosságra hozzák honlapjukon.
hu
Milyen követelményei vannak a szakdolgozat felvételének?
BSc: A hallgató akkor veheti fel a tantárgyat, ha:
összesen legalább 174 kreditpontot szerzett, amelyből a mintatantervnek megfelelően legfeljebb 10 kreditpont származik szabadon választott tantárgyakból;
a mintatanterv szerinti első 4 félévre előírt kötelező tantárgyait teljesítette;
a 6. félév végéig előírt specializáció-és ágazati tantárgyait teljesítette.

Bprof:
összesen legalább 140kreditpontot szerzett, amelyből a mintatantervnek megfelelően legfeljebb 10 kreditpont származik szabadon választott tantárgyakból;
az Önálló laboratóriumtantárgyat teljesítette;
A Szakdolgozat-készítéssel párhuzamosan felvett tantárgyak eredményes teljesítése esetén az abszolutórium megszerezhető

MSc:
A hallgató akkor veheti fel a Diplomatervezés 1. tárgyat, önlab 1,2-t már teljesítette.
Diplomatervezés 2-t akkor, ha teljesítette a Diplomatervezés 1-et, megvan 84 kreditpontja és
(a) a mérnök informatikus szakon a hallgató specializációjáraelőírt felsőbb matematikaés a közös tantárgyak kreditpontjainak megszerzése;
(b) a villamosmérnöki szakon a hallgató specializációjára előírt felsőbb matematika, az egyik közös tantárgy és a választható természettudományos tantárgy kreditpontjainak megszerzése;
(c) az egészségügyi mérnöki szakon a mintatantervben előírt szigorlat teljesítése.
hu
Milyen opcióim vannak a Diákhitellel kapcsolatban?
Diákhitel1 - szabad felhasználású

Diákhitel2 - felsőoktatási képzési költségekre 

Diákhitel plusz - kamatmentes, szabadfelhasználású (2020. máj. 1-dec 31.)
hu
Milyen pályázatokat ír ki a HK?
A tanév során több pályázatot is kiírunk: Szakmai KBME, Villanykari Közéleti Ösztöndíj, Digitális segédanyag ösztöndíj, Sportösztöndíj, Konzultáció ösztöndíj, Utazási és konferencia ösztöndíj, Khan Academy ösztöndíj, Képviseleti ösztöndíj, Közélet vezetői ösztöndíj, AIT ösztöndíj
hu
Milyen szabályokat kell betartanom a tanulmányi teljesítményértékelések során?
Az általános védelmi intézkedések betartása, maszk viselete és 1,5 méteres védőtávolság megtartása kötelező. 

Személyes jelenlétét igénylő tanulmányi teljesítményértékelésen kizárólag egészséges, tüneteket nem mutató személy vehet részt.
hu
Milyen tárgyak számítanak szabadon választható tárgynak?
Bármilyen, bármely egyetemen oktatott tárgy.
(A szabadon választható tantárgyakat a képzések szakbizottságai három kategóriába sorolják:
Ajánlott egy tantárgy, ha azt a szakbizottság a hallgató szakmai ismereteit bővítő tantárgynak ítéli.
Befogadott egy tantárgy, ha az a hallgató általános érdeklődésére tarthat számot, de szakmailag kevésbé kapcsolódik a képzéshez.
Tiltott egy tantárgy, ha az a képzésben szereplő tantárgyakkal a TVSz-ben megengedett mértéknél nagyobb átfedést tartalmaz, így teljesítése kredittel nem elismerhető.)
hu
Miért szeretnék átkerülni önköltséges képzésre?
Alapvetően van 12 darab állam által támogatott féléved. Amennyiben csúszol elképzelhető, hogy lesznek olyan féléveid (BSc + MSc)-n belül, ahol már átsorolnak önköltségesre. Lehet annyit taktikázni, hogy mivel az MSc képzések általában drágábbak mint a BSc, úgy a BSc féléveidből párat te fizetsz, és úgy az MSc-n belül annyival kevesebbet kell majd fizetni. 


Támogatott félévek eloszlása (szemeszterek+2):
BSc képzésen max 9 szemeszter,
BProf képzésen max 8 szemeszter,
MSc képzésen max 6 szemeszter.
hu
Olyan tantárgyból szeretnék jegyzetet készíteni, ami nincs a kiírásban, van erre lehetőség?
Amennyiben a tárgyból nem készült még megfelelő jegyzet, akkor igen. Illetve ha a jegyzeted valami kiegészítést tartalmaz a már meglévőhez képest. Mivel a kiírásban nincsenek megjelölve tárgyak, ezért minden tárgyból várjuk a jegyzeteket, de csak a fent említetteket tudjuk figyelembe venni.
hu
Szabadon választható tárgyként bármilyen tárgyat fel lehet venni az egyetemről?
Minden intézményi tárgyat felvehetsz, aminek teljesíted az előkövetelményeit. Néhány tárgy esetén (főleg GTK-s tárgyakra jellemző ez) előkövetelményként szerepel, hogy az adott szakra járj (illetve előnyben részesítik az oda járó hallgatókat jelentkezésnél).
hu
Szeretnék jegyzetpályázatot beadni, mit tegyek?
A pályázati kiírásnak megfelelően kell eljárni. A félév során egy adott tárgyból kell elektronikus segédanyagot készíteni, amit az oktatóval kell lektoráltatni. Ezután a pályázati adatlapot kell kitölteni elektronikusan, és leadni személyesen a HK irodában (SCH 104).
hu
Tudom a félévemet utólagosan passziváltatni a méltányossági kérelmemmel?
Alapvetően csak a második oktatási hét végéig van lehetőséged a féléved utólagos passziváltatására. Ezen túl a méltányossági kérelmed csak abban az esetben kerül elfogadásra, amennyiben az ténylegesen méltányolandó, és ezt megfelelő igazolásokkal tudod alátámasztani (például orvosi igazolás).
hu
Tudom az egyetemi képzésemet passzív félévvel kezdeni?
Igen.
hu
Utazási pályázatot szeretnék leadni, de sajnos már nem tudok kiutazás előtt bemenni az irodátokba. Megoldható, hogy mégis pályázzak?
Igen, ekkor feltétlenül írj nekünk egy levelet a palyazat@vik.hk címre, amiben elküldöd a meglévő dokumentumokat, vagy ha ez sem megy, akkor is küldj legalább egy rövid leírást.
hu
Utazási pályázatot szeretnék leadni, mit kell tennem?
Ami fontos, hogy kiutazás előtt jelezned kell és le kell adnod az akkor már meglévő dokumentumokat. A többit a hazaérkezés után kell behozni. A részletes információk megtalálhatóak a pályázati kiírásban a <link> oldalon.
hu
Van lehetőségem nem a specializációm által felkínált szakmai gyakorlat témák közül választanom?
Azon témák közül van lehetőséged választani, melyek elérhetőek a kooperatív portálon. Ott viszont nem vagy a saját specializációdra korlátozva, bármelyik másik specializációra kiírt témát is felveheted.
hu
Van lehetőségem specializációt váltani?
Méltányosságod terhére (egy alkalommal), a specializációra kerülésed kezdetétől számított fél éven belül, a Neptunban benyújtott méltányossági kérvénnyel a specializáció vagy ágazat, illetve hozzárendelt tanszék megváltoztatását. (Bsc,Bprof)
Ekkor nem kerülsz be automatikusan a specializációra. Újra végig kell csinálni a felvételi folyamatot.
hu
Van-e különbség ha tanulmányi okból bocsátanak el, vagy ha kiiratkozok?
Nincs.
hu
ZH ütközés esetén mit tudok tenni?
Amennyiben mintatantervi és azonos félévi tárgyról van szó, semmit hiszen ilyen nem történhet meg. Amennyiben pl.: kettő darab szabadon választható tárgynak egyszerre van a zárthelyije(mert például azonos az órarendi időpont) akkor ezzel sajnos nincs mit tenni, élned kell a pótlási lehetőséggel.
hu
Összesen hány órát kell teljesítenem a szakmai gyakorlat során?
Mérnökinformatikus alapszakon 8 hetet (320 munkaóra), villamosmérnöki alapszakon 6 hetet (240 munkaóra). Mérnökinformatikus mesterszakon 6 hetet (240 munkaóra), míg a kar többi mesterszakán 4 hetet (140 munkaóra).
hu
Új jogviszony esetén a képzési idő másfélszeresét számláló számláló újraindul?
Igen, újraindul a számláló.
hu
Újrafelvételi esetén ki kell fizetnem az eddig elhasznált államilag támogatott féléveimet?
Nem, amennyiben ugyanarra a szakra felvételizel.
hu